افغانستان نینگ شرق تامانیده، ترور تشکیلاتی داعش گه قره ته آلیب باریلگن عملیاتلرده ناتو چوکاتیده وظیفه آلیب باراتگن بیر امریکالیک عسکر جان بیردی.
افغانستان ده گی امریکا قوشمه ایالتلری قرارگاهیدن بیریلگن بیاناتده، داعش گه قرشی افغانستان خوفسیزلیک کوچلری بیلن اولکه نینگ شرق تامانیده آلیب باریلگن عملیات جریانیده یره لنگن امریکا قوشمه ایالتلری و افغانستان لیک عسکرنینگ کسل خانه گه انتقال بیریلگن لیگی بیلدیریلدی.
ننگرهار والی لیگی سوزلاوچیسی عطاولله خوگیانی، امریکالیک عسکرنینگ ننگرهار ولایتی اچین اولوسوال لیگیده گی عملیات جریانیده جان بیرگن لیگینی ایتدی.
امریکا قوشمه ایالتلری عسکرلری افغانستان نینگ شرقیده گی ننگرهار ولایتیده داعش گه قرشی عملیاتلرده افغانستان خوفسیزلیک کوچلریگه همکارلیک قیلماقده.
امریکانینگ افغانستانده تقریباً 8 مینگ 400 عسکری موجود.
ننگرهار خوفسیزلیک اداره سیدن بیریلگن بیاناتده، مذکور عملیاتده ترور تشکیلاتی داعش اعضاسی 45 کیشی نینگ اولگن لیگینی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
